ddrg/super_eurlex huggingface dataset:
Oficiālais Vēstnesis L 197 , 29/07/1999 Lpp. 0050 - 0050



Komisijas Lēmums (1999. gada 28. jūlijs), ar ko groza Komisijas Lēmumu 94/360/EK par fizisko pārbaužu retāku veikšanu konkrētu produktu sūtījumiem, ko paredzēts importēt no trešām valstīm saskaņā ar Padomes Direktīvu 90/675/EEK (izziņots ar dokumenta numuru C(1999) 2517) (Dokuments attiecas uz EEZ) (1999/518/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri regulē veterinārās kontroles organizēšanu produktiem, ko ieved Kopienā no trešām valstīm [1], un jo īpaši tās 22. panta 6. punktu, (1) tā kā Šveices kompetentās iestādes 1999. gada 16. jūlijā paziņojušas Komisijas dienestiem, ka divos gadījumos liellopu gaļā, kas importēta no kāda uzņēmuma Amerikas Savienotajās Valstīs (ASV), konstatēts dietilstilbestrols (DES); (2) tā kā, ņemot vērā DES toksiskās īpašības, tā izmantošana aizliegta saskaņā ar 2. panta a) punktu un 3. panta a) punktu Padomes Direktīvā 96/22/EK par aizliegumu izmantot lopkopībā konkrētas vielas, kurām ir hormonāla vai tireostatiska beta agonistu iedarbība [2]; (3) tā kā šo pašu iemeslu dēļ DES izmantošana ir aizliegta arī ASV; (4) tā kā Komisijas dienesti nav saņēmuši nekādu oficiālu paskaidrojumu no ASV varas iestādēm par šo problēmu vai pasākumiem, kas veikti, lai uzraudzītu situāciju; (5) tā kā pārbaudes pasākumos, ko piemēro Kopienas robežkontroles punktos, jāiekļauj īpaši testi attiecībā uz stilbēniem; (6) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumā 94/360/EK [3] 1.a panta 1. punkta otro ievilkumu aizstāj ar šādu: "— no katra sūtījuma ņem divus oficiālus paraugus un pārbauda, vai tajos nav atliekas no kāda no ksenobiotiskajiem hormoniem melengestrola acetāta, trenbolona, zeranola un stilbēniem, ieskaitot dietilstilbestrolu, kā arī, vai tajos nav pārmērīgi augsts dabīgo hormonu 17-beta-estradiola, progesterona un testosterona atlieku līmenis." . 2. pants Šis lēmums ir adresēts dalībvalstīm. Briselē, 1999. gada 28. jūlijā Komisijas vārdā — Komisijas loceklis Franz Fischler [1] OV L 24, 30.1.1998., 9. lpp. [2] OV L 125, 23.5.1996., 3. lpp. [3] OV L 158, 25.6.1994., 41. lpp. --------------------------------------------------
Oficiālais Vēstnesis L 192 , 24/07/1999 Lpp. 0056 - 0056



Komisijas Lēmums (1999. gada 1. jūlijs), ar kuru groza Lēmumu 94/577/EK par dzīvnieku veselības prasībām un veterināro sertifikāciju liellopu spermas ievešanai no trešām valstīm (izziņots ar dokumenta numuru C(1999) 1775) (Dokuments attiecas uz EEZ) (1999/495/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 14. jūnija Direktīvu 88/407/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībai ar liellopu sugu mājlopu spermu un tās ievedumiem [1], kurā jaunākie grozījumi izdarīti ar Direktīvu 93/60/EEK [2], un jo īpaši tās 10. un 11. pantu, (1) tā kā Komisijas Lēmums 94/577/EK [3] paredz dzīvnieku veselības nosacījumus un veterināro sertifikāciju liellopu spermas ievedumiem no trešām valstīm; (2) tā kā Lēmuma 88/407/EEK 4. panta 1. punkts izvirza noteikumu, ka no 1999. gada 1. janvāra ir aizliegta tirdzniecība ar tādu buļļu spermu, kuriem seruma neitralizācijas testā vai Elisa testā attiecībā uz liellopu infekciozo rinotraheītu/infekciozo pustolozo vulvovaginītu bijusi pozitīva reakcija un kuri nav vakcinēti saskaņā ar minēto direktīvu; (3) tā kā Lēmuma 88/407/EEK 10. panta 4. punkts izvirza noteikumu, ka Kopienas iekšējai tirdzniecībai piemērojamie minētās direktīvas 4. panta noteikumi mutatis mutandis jāpiemēro izvedumiem; (4) tā kā Lēmuma 94/577/EK A, B, C un D pielikumu 1. daļā paredzētie sertifikāti būtu jāgroza, lai precizētu ievešanai piemērojamos nosacījumus; (5) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 94/577/EK A, B, C un D pielikuma 1. daļas 13. punkta d) apakšpunkta ii) daļu groza šādi: 1. Trešā ievilkuma beigās svītro "vai"; 2. Svītro ceturto ievilkumu. 2. pants Šis lēmums ir adresēts dalībvalstīm. Briselē, 1999. gada 1. jūlijā Komisijas vārdā — Komisijas loceklis Franz Fischler [1] OV L 194, 22.7.1988., 10. lpp. [2] OV L 186, 28.7.1993., 28. lpp. [3] OV L 221, 26.8.1994., 26. lpp. --------------------------------------------------
Oficiālais Vēstnesis L 033 , 06/02/1999 Lpp. 0020 - 0020



Komisijas lēmums (1998. gada 11. decembris), ar ko Eiropas Ogļu un tērauda kopienas un Eiropas Atomenerģijas kopienas vārdā noslēdz Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses, (izziņots ar dokumenta numuru K (1998) 4008) (Dokuments attiecas uz EEZ) (1999/101/EOTK, Euratom) EIROPAS KOMISIJA, ņemot vērā Eiropas Ogļu un tērauda kopienas dibināšanas līgumu, jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu, tā kā līdz tam, kamēr stājas spēkā 1996. gada 22. aprīlī Luksemburgā parakstītais Partnerattiecību un sadarbības nolīgums, ir jāapstiprina Pagaidu nolīgumu, kas parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu 1997. gada 8. oktobrī Briselē, no vienas puses, un Azerbaidžānas Republiku, no otras puses, par tirdzniecību ar tirdzniecību saistītiem jautājumiem; tā kā pagaidu nolīguma noslēgšana ir nepieciešama, lai sasniegtu Kopienas mērķus, kas noteikti Eiropas Ogļu un tērauda kopienas dibināšanas līguma 2. un 3. pantā, un tā kā Līgums neparedz visus gadījumus, uz ko attiecas šis lēmums; pēc apspriešanās ar padomdevēju komiteju un saskaņā ar Padomes 1998. gada 13. oktobrī sniegto piekrišanu un apstiprinājumu, IR PIEŅĒMUŠI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā ir apstiprināts Pagaidu nolīgums par tirdzniecību un ar to saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses, kopā ar Protokolu un deklarācijām. Teksti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts Pagaidu nolīguma 32. pantā. Briselē, 1998. gada 11. decembrī Komisijas vārdā — Komisijas loceklis Hans Van Den Broek [1] OV L 285, 22.10.1998., 2. lpp., et seq. --------------------------------------------------
Oficiālais Vēstnesis L 011 , 16/01/1999 Lpp. 0037 - 0038



Padomes lēmums (1998. gada 26. novembris), par nostāju, ko Eiropas Kopienai jāpieņem attiecībā uz tranzīta strīdu samierināšanas kārtības noteikumiem, kurus pieņems Enerģētikas hartas konference (1999/37/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes un Komisijas Lēmuma 98/181/EK, EOTK, Euratom [1], 3. panta 2. punktu ņemot vērā Komisijas iniciatīvu, tā kā Eiropas Kopienas un to dalībvalstis 1994. gada 17. decembrī parakstīja Enerģētikas hartas nolīgumu; tā kā Eiropas Kopienas un liels vairākums to dalībvalstu 1997. gada 16. decembrī deponēja to Enerģētikas hartas nolīguma apstiprināšanas vai ratifikācijas dokumentus depozitārei – Portugāles Republikas valdībai; tā kā pārējās dalībvalstis drīz ratificēs Enerģētikas hartas nolīgumu; tā kā Enerģētikas hartas nolīgums stājās spēkā 1998. gada 16. aprīlī; tā kā Enerģētikas hartas līguma 7. pants paredz, ka katra līgumslēdzēja puse veic vajadzīgos pasākumus, lai veicinātu enerģijas materiālu un produktu tranzītu saskaņā ar tranzīta brīvības principu un neatšķirojot šādus enerģijas materiālus vai produktus pēc izcelsmes, galamērķa vai īpašuma, un bez cenu politikas diskriminācijas, pamatojoties uz šādām atšķirībām, un neradot nekādu nepamatotu aizkavēšanos, ierobežojumus vai izmaksas; tā kā minētais pants ietver arī noteikumus, kas piemērojami strīdiem par jebkuru jautājumu, kurš rodas saistībā ar tranzītu; tā kā Enerģētikas hartas līguma 7. pants nosaka, ka Hartas konferencei jāpieņem standarta noteikumi par samierināšanas kārtību un samierinātāju kompensāciju; tā kā noteikumu projekts par tranzīta strīdu samierināšanas kārtību tika apspriests 1998. gada 23. un 24. aprīļa Hartas konferencē, tā kā Hartas konference vienojās, ka līdz oficiālai apstiprināšanai šim noteikumu projektam jākalpo kā ieteikumam; tā kā 1998. gada 3. un 4. decembrī paredzētajai Hartas konferencei oficiāli jāpieņem šis noteikumu projekts, kas šajā laikā tiks pilnībā izstrādāts; tā kā Kopienai jāapstiprina šo noteikumu projektu Hartas konferencē, IR PIEŅĒMUSI ŠĀDU LĒMUMU. Vienīgais pants Hartas konferencē Kopienas vārdā apstiprināt noteikumus par tranzīta strīdu samierināšanas kārtību, kā noteikts pielikumā [2]. Briselē, 1998. gada 26. novembrī Padomes vārdā — priekšsēdētājs M. Bartenstein [1] OV L 69, 9.3.1998., 1. lpp. [2] Šos noteikumus oficiāli pieņēma 1998. gada 3. decembra Hartas konference. --------------------------------------------------
Oficiālais Vēstnesis L 230 , 18/08/1998 Lpp. 0028 - 0029



Komisijas Lēmums (1998. gada 29. jūlijs), ar ko groza Padomes Lēmumu 96/411/EK par Kopienas lauksaimniecības statistikas uzlabošanu (izziņots ar dokumenta numuru C (1998) 2135) (Dokuments attiecas uz EEZ) (98/514/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 25. jūnija Lēmumu 96/411/EK par Kopienas lauksaimniecības statistikas uzlabošanu [1], kas grozīts ar Lēmumu 98/3/EK [2], jo īpaši tā 8. pantu, tā kā viens no lauku attīstības politikas mērķiem ir lauku vides kvalitātes saglabāšana; tā kā ir vajadzīgi atbilstoši tiesību akti, lai nodrošinātu ticamu statistisko informāciju šajā nozarē; tā kā šajā nolūkā ir jāgroza Lēmums 96/411/EK, aizstājot tā II pielikumu; tā kā šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu, IR PIEŅĒMUSI ŠO LĒMUMU. 1. pants Lēmuma 96/411/EK II pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 1998. gada 25. jūlijā Komisijas vārdā — Komisijas loceklis Yves-Thibault De Sigly [1] OV L 162, 1.7.1996., 14. lpp. [2] OV L 1, 3.1.1998., 9. lpp. -------------------------------------------------- PIELIKUMS " II PIELIKUMS STATISTIKAS NOZARES AR JAUNĀM VAI AUGOŠĀM VAJADZĪBĀM Temati 1. Lauku saimniecību struktūras apsekojums: raksturlielumu saraksta pielāgošana, ņemot vērā jaunās vajadzības. 2. Ātras paredzēto galveno kultūru sējumu un stādījumu aplēses ziemas sākumā. 3. Ražošanas statistikas uzlabošana un tās ātra paziņošana dažās nozarēs (augļi un dārzeņi, vīns, olas un mājputni, ziedi). 4. Uzlabota statistika attiecībā uz patēriņu un uz svarīgāko produktu krājumiem un to izmaiņām, ņemot vērā regulāras piegādes bilances Eiropas līmenī. 5. Lopbarība: atsevišķu kavējumu novēršana lopbarības bilanču sastādīšanā. 6. Labāk saskaņotas Kopienas mežu statistikas izveide. 7. Lauksaimniecības cenu statistika: absolūtās lauksaimniecības cenu virknes izvēle no jauna, ņemot vērā tehnikas attīstību un ekonomiskās izmaiņas. 8. Statistikas dati par lauku attīstību un lauksaimniecības ietekmi uz vidi. Metodoloģija 9. Uzlabotas un jaunas metodes, kas ļaus dalībvalstīm efektīvāk izpildīt esošo un jauno pieprasījumu pēc informācijas, piem., vienkāršoti apsekojumi, administratīvi dati, žūrijas, attālā uzrāde. " --------------------------------------------------
Oficiālais Vēstnesis L 157 , 30/05/1998 Lpp. 0110 - 0111



Komisijas Lēmums (1998. gada 29. maijs), ar ko atbilstīgi Padomes Lēmuma 98/256/EK 6. panta 5. punktam nosaka dienu, no kuras Ziemeļīrija var sākt govju produktu nosūtīšanu saskaņā ar eksportam sertificētu ganāmpulku sistēmu (Dokuments attiecas uz EEZ) (98/351/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], ņemot vērā Padomes 1989. gada 11. decembra Direktīvu 89/662/EEK par Kopienas iekšējās tirdzniecības veterinārajām pārbaudēm iekšējā tirgus izveidei [3], kurā jaunākie grozījumi izdarīti ar Direktīvu 92/118/EEK, ņemot vērā Padomes 1998. gada 16 marta Lēmumu 98/256/EK par ārkārtas pasākumiem aizsardzībai pret govju sūkļveida encefalopātiju, ar ko groza Lēmumu 94/474/EK un atceļ Lēmumu 96/239/EK [4] un jo īpaši tā 6. panta 5. punktu, tā kā Lēmuma 98/256/EK 6. panta 5. punktā noteikts, ka Komisijai jānosaka diena, kurā var sākt šajā pantā minēto produktu nosūtīšanu pēc tam, kad ir veiktas Kopienas pārbaudes un ir informētas dalībvalstis; tā kā Komisijas dienestu pārbaudēs, ko no 1998. gada 20. aprīlim līdz 22. aprīlim veica Ziemeļīrijā, lai jo īpaši novērtētu veterināro pārbaužu sistēmu saskaņā ar Lēmuma 98/256/EK 6. un 7. pantu, ir konstatēts, ka nosacījumi tiek atbilstīgi ievēroti; tā kā Lēmuma 98/256/EK pieņemšanas laikā Komisija saskaņā ar pārbaužu ziņojumu parasto praksi apņēmās iepazīstināt Pastāvīgās veterinārijas komitejas sastāvā esošās dalībvalstis ar 6. panta 5. punktā minēto pārbaužu rezultātiem un no tiem izrietošajiem secinājumiem; tā kā minētā iepazīstināšana ir notikusi; tā kā minētā diena ir 1998. gada 1. jūnijs, IR PIEŅĒMUSI ŠO LĒMUMU. 1. pants Lēmuma 98/256/EK 6. panta 5. punktā minētā diena ir 1998. gada 1. jūnijs. 2. pants Šis lēmums ir adresēts dalībvalstīm. Briselē, 1998. gada 29. maijā Komisijas vārdā — Komisijas loceklis Franz Fischler [1] OV L 224, 18.8.1990., 29. lpp. [2] OV L 62, 15.3.1993., 49. lpp. [3] OV L 395, 30.12.1989., 13. lpp. [4] OV L 113, 15.4.1998., 32. lpp. --------------------------------------------------
Oficiālais Vēstnesis L 008 , 14/01/1998 Lpp. 0018 - 0019



Padomes lēmums (1997. gada 19. decembris), ar ko groza Lēmumu 83/653/EEK par siļķu nozvejas iespēju piešķiršanu Ziemeļjūrā no 1984. gada 1. janvāra (98/21/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1992. gada 20. decembra Regulu (EEK) Nr. 3760/92, ar ko izveido Kopienas zivsaimniecības un akvakultūras sistēmu [1], un jo īpaši tās 8. panta 4. punkta ii) daļu, ņemot vērā Komisijas priekšlikumu, tā kā Lēmumā 83/653/EEK [2] ir noteikta metode, kā siļķu nozvejas iespējas Ziemeļjūrā sadalāmas atbilstīgi Kopienai pieejamajai kopējā pieļaujamās nozvejas apjoma daļai, kāda noteikta pirms Austrijas, Zviedrijas un Somijas pievienošanās; tā kā 1994. gada Pievienošanās aktā ir noteikta Zviedrijai piešķirtā Ziemeļjūras siļķu nozvejas daļa, kas izteikta procentos no paplašinātajai Kopienai pieejamā šo krājumu kopējās pieļaujamās nozvejas apjoma; tā kā Lēmums 83/653/EEK ir jāgroza, lai to attiecinātu uz paplašināto Kopienu un nozvejas iespēju sadalījumā ietvertu Zviedriju, IR PIEŅĒMUSI ŠO LĒMUMU. 1. pants Lēmuma Nr. 83/653/EEK pielikumu aizstāj ar šī lēmuma pielikumu. 2. pants Šis lēmums ir adresēts dalībvalstīm. Briselē, 1997. gada 19. decembrī Padomes vārdā — priekšsēdētājs F. Boden [1] OV L 389 31.12.1992., 1. lpp. Regulā grozījumi izdarīti ar 1994. gada Pievienošanās aktu. [2] OV L 371, 31.12.1983., 39. lpp. -------------------------------------------------- PIELIKUMS Dalībvalstīm piešķiramo nozvejas kvotu aprēķina metode (KD nozīmē Kopienas daļa) Dalībvalsts | Ja KD ir mazāk nekā 100000 tonnas | Ja KD ir no 100000 līdz 157252 tonnām | Ja KD ir no 157253 līdz 254648 tonnām | Ja KD ir 254649 tonnas vai vairāk | Beļģija | 0,071000 * CS | 7100 | 0,013862 * CS +4920 | 0,009857 * (CS – 254649) + 8450 | Dānija | 0,193459 * CS | 0,208469 * CS – 1501 | 0,232238 * CS – 5239 | 0,344985 * (CS – 254649) + 53900 | Vācija | 0,121654 * CS | 0,131094 * CS – 944 | 0,175356 * CS – 7904 | 0,172492 * (CS – 254649) + 36750 | Francija | 0,126222 * CS | 0,136022 * CS – 980 | 0,092304 * CS + 5894 | 0,083782 * (CS – 254649) + 29400 | Nīderlande | 0,252446 * CS | 0,272045 * CS – 1960 | 0,260073 * CS – 77 | 0,202062 * (CS – 254649) + 66150 | Zviedrija | 0,014330 * CS | 0,014330 * CS | 0,014330 * CS | 0,014330 * (CS – 254649) +3649 | Apvienotā Karaliste | 0,220889 * CS | 0,238039 * CS – 1715 | 0,211837 * CS +2406 | 0,172492 * (CS – 254649) +56350 | --------------------------------------------------
Oficiālais Vēstnesis L 287 , 21/10/1997 Lpp. 0049 - 0053



Komisijas Lēmums (1997. gada 10. oktobris), ar ko groza Lēmumu 93/195/EEK par dzīvnieku veselības nosacījumiem un veterināro sertifikāciju zirgu skriešanās sacīkstēm, sacensībām vai kultūras pasākumiem paredzētu reģistrētu zirgu atpakaļievešanai pēc pagaidu izvešanas (Dokuments attiecas uz EEZ) (97/684/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 19. panta ii) apakšpunktu, tā kā saskaņā ar Komisijas Lēmumu 93/195/EEK [2], kurā jaunākie grozījumi izdarīti ar Lēmumu 97/160/EK [3], zirgu skriešanās sacīkstēm, sacensībām un kultūras pasākumiem paredzētu reģistrētu zirgu atpakaļievešana nav atļauta zirgiem, kuri trešā valstī uzturējušies ilgāk nekā 30 dienas; tā kā, lai atvieglotu Kopienas izcelsmes zirgu piedalīšanos Sidnejas Olimpiskajās spēlēs Austrālijā 2000. gadā un to sagatavošanās pasākumos, minētais laika posms jāpagarina līdz 90 dienām; tā kā, lai atvieglotu Kopienas izcelsmes zirgiem dalību ikgadējā Dubaijas zirgu skriešanās sacīkšu pasaules kausā, kurš notiks Apvienotajos Arābu Emirātos, šis laika posms jāpagarina līdz 90 dienām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmumu 93/195/EEK groza šādi. 1. Lēmuma 1. panta trešo ievilkumu aizstāj ar šādu: "— ir piedalījies Sidnejas Olimpiskajās spēlēs 2000. gadā vai to sagatavošanās pasākumos un atbilst šā lēmuma III pielikuma noteiktās veterinārā sertifikāta prasībām." 2. Lēmuma III pielikumu aizstāj ar šā Lēmuma I pielikumu. 3. Lēmuma 1. pantam pievieno 4. ievilkumu ar šādu tekstu: "— ir piedalījušies Dubaijas zirgu skriešanās sacīkšu pasaules kausā un atbilst veterinārās apliecības prasībām, kuras noteiktas šā Lēmuma IV pielikuma veterinārā sertifikāta modelī." 4. Šā Lēmuma II pielikumu pievieno kā IV pielikumu. 2. pants Šis lēmums ir adresēts dalībvalstīm. Briselē, 1997. gada 10. oktobrī Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 86, 6.4.1993., 1. lpp. [3] OV L 62, 4.3.1997., 39. lpp. -------------------------------------------------- I PIELIKUMS " III PIELIKUMS +++++ TIFF +++++ +++++ TIFF +++++ " -------------------------------------------------- II PIELIKUMS " IV PIELIKUMS +++++ TIFF +++++ +++++ TIFF +++++ " --------------------------------------------------
Oficiālais Vēstnesis L 108 , 25/04/1997 Lpp. 0053 - 0055



Komisijas Lēmums (1997. gada 11. aprīlis), ar ko groza Lēmumu 93/437/EEK, kas nosaka īpašus nosacījumus attiecībā uz Argentīnas izcelsmes zvejniecības produktu importu (Dokuments attiecas uz EEZ) (97/276/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un to laišanai tirgū [1], kurā jaunākie grozījumi izdarīti ar Direktīvu 96/23/EK [2], un jo īpaši tās 11. pantu 4. punkta a) apakšpunktu, tā kā Komisijas 1993. gada 30. jūnija Lēmums 93/437/EEK, kas nosaka īpašus nosacījumus attiecībā uz Argentīnas izcelsmes zvejniecības produktu importu [3], kurā jaunākie grozījumi izdarīti ar Lēmumu 96/262/EK [4], nosaka veselības sertifikāta paraugu, kas pievienojams Argentīnas izcelsmes zvejniecības produktiem, izņemot gliemenes, adatādaiņus, tunikātus un jebkuras formas jūras gliemežus; tā kā Komisijas 1996. gada 17. decembra Lēmuma 97/20/EK, ar ko izveidots tādu trešo valstu saraksts, kuras ievēro līdzvērtīgus nosacījumus attiecībā uz gliemeņu, adatādaiņu, tunikātu un jūras gliemežu audzēšanu un laišanu tirgū [5], 3. pants paredz, ka ķemmīšgliemeņu (pectinidae), izņemot akvakultūras dzīvnieku, pievilcējmuskuļus, kas pilnīgi atdalīti no iekšām un gonādām, var ievest no trešām valstīm, kuras nav iekļautas sarakstā lēmuma pielikumā; tā kā Argentīna oficiāli pieprasījusi Komisijai atļauju eksportēt uz Eiropas Kopienas teritoriju ķemmīšgliemeņu (pectinidae), izņemot akvakultūras dzīvnieku, pievilcējmuskuļus, kas pilnīgi atdalīti no iekšām un gonādām; tā kā jāgroza Lēmuma 93/437/EEK 2. pants un veselības sertifikāta paraugs tā A pielikumā, lai Argentīnai būtu Lēmuma 97/20/EK 3. pantā paredzētās iespējas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 93/437/EEK 2. panta ievaddaļu ar šo aizstāj ar šādu tekstu: "Argentīnas izcelsmes zvejniecības produktiem jāatbilst šādiem nosacījumiem:" . 2. pants Lēmuma 93/437/EEK A pielikumu aizstāj ar šeit ietverto pielikumu. 3. pants Šo lēmumu piemēro no 1997. gada 1. maija. 4. pants Šis lēmums ir adresēts dalībvalstīm. Briselē, 1997. gada 11. aprīlī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 125, 23.5.1996., 10. lpp. [3] OV L 202, 12.8.1993., 42. lpp. [4] OV L 89, 10.4.1996., 36. lpp. [5] OV L 6, 10.1.1997., 46. lpp. -------------------------------------------------- PIELIKUMS " A PIELIKUMS +++++ TIFF +++++ +++++ TIFF +++++ " --------------------------------------------------